[{"text_idx": "#000003", "text": "Cynlluniwyd y sesiwn hyfforddi hon i sicrhau bod staff yn cael cyfle i ymgyfarwyddo a\u0302 Blackboard Ultra a chyflawni Isafswm Presenoldeb Gofynnol Blackboard."}, {"text_idx": "#000004", "text": "Ers mis Mai, rydym wedi hyfforddi dros 300 aelod o staff mewn sesiynau wyneb yn wyneb ac ar-lein."}, {"text_idx": "#000005", "text": "I\u2019r rhai ohonoch a oedd yno ar ddiwrnod cyntaf y gynhadledd byddwch wedi gweld y nodweddion cyffrous sy\u2019n dod i Blackboard Ultra dros y blynyddoedd nesaf."}, {"text_idx": "#000006", "text": "Os nad ydych wedi llwyddo i fynychu un o\u2019ch sesiynau adrannol neu os hoffech gael sesiwn loywi, rydym yn cynnal y sesiynau yn Gymraeg a Saesneg ar-lein."}, {"text_idx": "#000007", "text": "Gallwch archebu lle ar ein sesiynau hyfforddi a gweld sesiynau eraill ar y dudalen archebu."}, {"text_idx": "#000008", "text": "Os oes gennych unrhyw gwestiynau am Ultra, e-bostiwch eddysgu@aber.ac.uk."}, {"text_idx": "#000011", "text": "Mae deunyddiau\u2019r gynhadledd bellach ar gael ar ein tudalennau gwe."}, {"text_idx": "#000012", "text": "Hoffem ddiolch i\u2019n holl gyfranwyr a\u2019r rhai oedd yn bresennol. Roedd y sesiynau o ansawdd mor uchel."}, {"text_idx": "#000013", "text": "Ar draws dau ddiwrnod wyneb yn wyneb ac un diwrnod ar-lein, clywodd y cynrychiolwyr am y datblygiadau ar gyfer Blackboard Learn Ultra, Chat GPT a Deallusrwydd Artiffisial, a dulliau creadigol o ddylunio asesiadau."}, {"text_idx": "#000014", "text": "Rydym eisoes yn cynllunio ein 12fed Gynhadledd Dysgu ac Addysgu Flynyddol a gynhelir ym mis Medi 2024 (dyddiad i\u2019w gadarnhau)."}, {"text_idx": "#000015", "text": "Gobeithiwn eich gweld mewn digwyddiad sydd i ddod."}, {"text_idx": "#000017", "text": "Y newyddion mawr ers ein diweddariad diwethaf ar brosiect Blackboard Ultra yw ein bod wedi dechrau sesiynau hyfforddi adrannol. Mae wedi bod yn wych cwrdd a\u0302 staff a dangos hanfodion defnyddio Ultra. Hyd yma mae 200 o bobl wedi mynychu sesiwn, ac mae gennym fwy o sesiynau wedi\u2019u trefnu dros yr haf."}, {"text_idx": "#000018", "text": "Os nad ydych yn gallu mynychu eich sesiwn hyfforddi adrannol, mae gennym nifer o rai wedi\u2019u trefnu\u2019n ganolog i chi ymuno a\u0302 hwy."}, {"text_idx": "#000019", "text": "Yn ogystal a\u0302 hyn, ac i sicrhau bod gan gydweithwyr fynediad at nodweddion llawn Ultra, mae\u2019r sesiynau canlynol wedi\u2019u trefnu (ar gael yn Gymraeg a Saesneg):"}, {"text_idx": "#000021", "text": "Gallwch weld ein sesiynau ac archebu eich lle ar y dudalen archebu cwrs."}, {"text_idx": "#000022", "text": "Rydym hefyd yn gweithio y tu o\u0302l i\u2019r llenni ar integreiddio ag offer eraill. Ar hyn o bryd, rydym yn gweithio ar ei gwneud hi\u2019n haws i chi ddod o hyd i\u2019r ffolder Panopto ar gyfer y flwyddyn academaidd gywir pan fyddwch chi\u2019n creu recordiadau. Rydyn ni\u2019n credu y bydd hyn yn gwneud pethau\u2019n llawer haws pan fydd yr addysgu\u2019n dechrau eto. Cadwch lygad allan am newyddion ar hyn."}, {"text_idx": "#000023", "text": "Rydym yn edrych ymlaen at groesawu cydweithwyr o Antholeg / Blackboard a Phrifysgol Bangor i\u2019r gynhadledd ddysgu ac addysgu flynyddol. Mae gennym ddiwrnod cyfan o ddigwyddiadau cysylltiedig ag Ultra ar 4 Gorffennaf. Os nad ydych wedi archebu eich lle yn y gynhadledd, gallwch wneud ar ein gwefan. Gweddalennau\u2019r gynhadledd."}, {"text_idx": "#000028", "text": "Fel rhan o\u2019r gynhadledd, roeddem yn awyddus i glywed am brofiad cydweithwyr wrth symud i Blackboard Ultra. Mae Bangor wedi bod yn defnyddio Ultra ers 2020."}, {"text_idx": "#000030", "text": "Rydym yn falch iawn o groesawu nifer o siaradwyr allanol i\u2019r Gynhadledd Dysgu ac Addysgu eleni."}, {"text_idx": "#000032", "text": "Bydd cydweithwyr yn clywed am ddatblygiadau ar gyfer y dyfodol, yn cael cyfle i weithio ar eu modiwlau Blackboard Ultra a\u2019u gwella, a rhoi adborth i\u2019r cwmni ar welliannau."}, {"text_idx": "#000033", "text": "Gweler isod fywgraffiadau ein siaradwyr."}, {"text_idx": "#000036", "text": "Rydym yn falch iawn o gael ambell stondin yn ystod ail ddiwrnod y gynhadledd, 5 Gorffennaf."}, {"text_idx": "#000037", "text": "Wedi\u2019i leoli yn y Felin Drafod, gall cydweithwyr siarad a\u0302 thi\u0302m Rho Wybod Nawr am newidiadau sydd ar y gweill i\u2019r broses HGM a Gwasanaethau Myfyrwyr am y cynlluniau ar gyfer addysgu a dysgu trwy lens gwybodus am drawma."}, {"text_idx": "#000041", "text": "I\u2019r rhai ohonom a wnaeth lawer o\u2019n gwaith dysgu ar-lein yn ystod pandemig Covid, byddwch yn cofio inni glodfori manteision llwytho dogfen gydweithredol yn y sgwrs. Rydym wedi bod yn gweithio ar alluogi hyn yn ein Cyrsiau Blackboard ac rydym yn falch o ddweud bod y nodwedd hon ar gael i chi ei defnyddio yn eich cyrsiau ar gyfer 2023-24."}, {"text_idx": "#000042", "text": "Mae hyn yn golygu y bydd eich myfyrwyr yn gallu cydweithio y tu hwnt i\u2019r ystafell ddosbarth, ar Blackboard, yn eu hamser eu hunain. Mae 3 math o ddogfen ar gael i fyfyrwyr gydweithio arnynt:"}, {"text_idx": "#000043", "text": "Byddwn ni\u2019n defnyddio\u2019r dogfennau cydweithredol ar gyfer dewisiadau eraill yn lle blogiau a wicis. Ond, os ydych chi eisiau i\u2019ch myfyrwyr lunio mapiau meddwl, creu syniadau, neu adeiladu ar sail eu nodiadau ei gilydd, edrychwch ar y dogfennau cydweithredol. Gallech hefyd eu defnyddio i gael myfyrwyr i gofrestru ar gyfer grwpiau. Gallwch ddefnyddio\u2019r nodwedd grw\u0302p mewn cyrsiau Ultra i gyfyngu eitem i fyfyriwr penodol neu grw\u0302p penodol o fyfyrwyr. Hoffech chi wybod sut i wneud hynny? Edrychwch ar ganllawiau Blackboard ar Microsoft OneDrive a dogfennau cydweithredol."}, {"text_idx": "#000046", "text": "Rydym yn ailedrych ar bob un o\u2019n polisi\u0308au bob blwyddyn, ond oherwydd y symudiad i Blackboard Ultra rydym wedi treulio mwy o amser yn paratoi\u2019r Isafswm Presenoldeb Gofynnol."}, {"text_idx": "#000051", "text": "Nid ydym wedi pennu ffolder Deunyddiau Dysgu oherwydd y cyfyngiadau ffolder dwy lefel yn Ultra.\nMae gan gydweithwyr yr opsiwn i greu strwythur sy\u2019n ateb eu hanghenion."}, {"text_idx": "#000053", "text": "Rydym bellach wedi dechrau ein rhaglen hyfforddiant Ultra Adrannol ac yn gobeithio eich gweld dros yr wythnosau nesaf. Os nad oes modd i chi fynychu eich sesiwn, rydym yn cynnal cyfres o sesiynau a drefnir yn ganolog i bob aelod staff gael ymuno."}, {"text_idx": "#000055", "text": "Y Gynhadledd Dysgu ac Addysgu Flynyddol"}, {"text_idx": "#000056", "text": "Rydym yn edrych ymlaen at eich croesawu i\u2019r 11eg Cynhadledd Dysgu ac Addysgu Flynyddol, sydd ychydig dros fis i ffwrdd, 4-6 Gorffennaf."}, {"text_idx": "#000057", "text": "Diben thema\u2019r gynhadledd eleni, Dysgu sy\u2019n Trawsnewid: Creu Cyfleoedd i Ddysgu, yw myfyrio ar yr ymrwymiad sydd gan staff PA i wella profiad dysgu myfyrwyr."}, {"text_idx": "#000058", "text": "Mae\u2019n bleser gennym gadarnhau ein rhaglen lawn. Byddwn yn cael 2 ddiwrnod wyneb yn wyneb (dydd Mawrth 4 Gorffennaf a dydd Mercher 6 Gorffennaf) ac 1 diwrnod ar-lein (Iau 6 Gorffennaf)."}, {"text_idx": "#000059", "text": "Edrychwn ymlaen at eich gweld yn y gynhadledd, a chofiwch gofrestru ar gyfer y gynhadledd drwy lenwi\u2019r ffurflen ar-lein hon."}, {"text_idx": "#000060", "text": "Os oes gennych unrhyw ymholiadau mae croeso i chi gysylltu a\u0302 ni."}, {"text_idx": "#000063", "text": "Mae\u2019r cyfnod archebu ar gyfer y gynhadledd eisoes ar agor. Archebwch eich lle heddiw."}, {"text_idx": "#000064", "text": "Bydd cyd-weithwyr o Blackboard a Phrifysgol Bangor yn ymuno a\u0302 ni i sicrhau ein bod wedi\u2019n paratoi\u2019n dda ar gyfer symud i Ultra."}, {"text_idx": "#000065", "text": "I ddysgu am fanteision symud i Ultra\nI glywed am ddatblygiadau newydd cyffrous a fydd o help i wella eich addysgu a\u2019ch cynlluniau yn y dyfodol\nI glywed gan gydweithwyr o Fangor am y gwersi maen nhw wedi\u2019u dysgu wrth symud\nI gael golwg ar yr hyn y mae rhagorol yn ei olygu o ran cyrsiau Ultra\nI fynd i weithdy a fydd o help i wella\u2019ch modiwlau a sicrhau eu bod ar eu gorau ar gyfer mis Medi\nI roi eich adborth yngly\u0302n ag Ultra i ddatblygwyr cynnyrch i\u2019w helpu i ddiwallu ein hanghenion"}, {"text_idx": "#000066", "text": "Byddwn yn cyhoeddi gweddill ein rhaglen yn fuan, ond gallwch ddisgwyl sesiynau ar Ddeallusrwydd Artiffisial, Dylunio Asesu Creadigol, datblygu gwytnwch myfyrwyr."}, {"text_idx": "#000067", "text": "Rydym yn edrych ymlaen at eich gweld wyneb yn wyneb ar 4 a 5 o fis Gorffennaf ac ar-lein ar 6 o fis Gorffennaf."}]